วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
1 ก.พ. 2559

 
ภาครวมตลาดภาคเช้า
ดัชนี SET ช่วงเช้าปิดบวก 1,301.62 (+0.64 จุด,+0.05%) กรอบ 1,293 – 1,303 มูลค่าการซื้อขาย 21,757.99 ลบ. เรียงลำดับมูลค่าการซื้อขาย ICT BANK ENERG CONMAT TRANS FOOD COMM PROP PETRO ตามลำดับ
ตลาดภูมิภาคแกว่งตัว [Nikkei225 +1.80%][FBMKLCI ปิดทำการวันนี้ ][HSI -0.87%][SSE -1.78%][TAIEX +0.14%]

กระทรวงพาณิชย์ ดัชนีราคาผู้บริโภค (CPI) ม.ค.59 ที่ 105.46 หดตัว -0.53% เมื่อเทียบกับ ม.ค.58 และเทียบกับ ธ.ค.58 หดตัว -0.26% ส่วนดัชนีราคาผู้บริโภคพื้นฐาน ม.ค.59 ที่ 106.18 +0.59 % เทียบกับ ม.ค.58 และขยายตัว 0.07 % เมื่อเทียบกับ ธ.ค.58
โดยแนวโน้มอัตราเงินเฟ้อที่ลดลงนั้นได้รับผลกระทบจากสินค้าในหมวดพาหนะ การขนส่ง และการสื่อสาร เนื่องจากการปรับราคาลงของน้ำมันเชื้อเพลิงขายปลีกในประเทศ ในส่วนของสินค้าและบริการอื่นๆ เพื่อการอุปโภคและบริโภคอาทิ อาหารสด ของใช้ภายในบ้าน และค่าของใช้ส่วนบุคคลราคาปรับสูงขึ้นเล็กน้อยตามภาวะอุปสงค์และอุปทานของตลาด
ธนาคารกลางเกาหลีใต้ ยอดเกินดุลบัญชีเดินสะพัดของเกาหลีใต้ปี 2558 พุ่งขึ้นเหนือระดับ 1 แสนล้านดอลลาร์ เป็นครั้งแรกในประวัติศาสตร์ของเกาหลีใต้ ปรับตัวเพิ่มขึ้น 25.6% จากปี 2557 ที่ เนื่องจากยอดการนำเข้าปรับตัวลงรุนแรงกว่าการส่งออก โดยยอดส่งออกปี 2558 ลดลง 10.5% เทียบรายปี ขณะที่การนำเข้าดิ่งลง 18.2% 
บมจ.ทรู คอร์ปอเรชั่น (TRUE) แจ้งว่าที่ประชุมคณะกรรมการบริษัทเมื่อวันที่ 29 ม.ค. มีมติเพิ่มทุน 6 หมื่นล้านบาท โดยจะออกหุ้นใหม่ 1.5 หมื่นล้านหุ้น พาร์หุ้นละ 4 บาท เสนอขายให้แก่ผู้ถือหุ้นเดิมตามสัดส่วนการถือหุ้น (RO) โดยยังไม่ได้กำหนดราคาเสนอขายเป็นราคาตายตัว ซึ่งบริษัทจะแจ้งข้อมูลให้แก่ผู้ถือหุ้นทราบ ผ่านตลาดหลักทรัพย์ฯในวันที่ 31 มี.ค.นี้
ศูนย์วิจัยกสิกรไทย คาดว่า กนง. คงอัตราดอกเบี้ยนโยบายที่ 1.50% ในการประชุมรอบแรกของปี 2559 ในวันที่ 3 ก.พ.59 IMPACT(+)ADVANC PTTEP INTUCH BH KTB TPIPL GLOW TMB SCB CPN VGI SUPER TTA CENTEL DTAC DIF IMPACT(-)TRUE AOT SCC CPALL CPF PTT KBANK BDMS PTTGC TOP BBL SPRC EGCO BEM EA JAS THCOM
 
แนวโน้มตลาดและหุ้นที่น่าสนใจ 
ปิดภาคเช้า 1,301.62 (+0.64)
แนวโน้มภาคบ่าย : เทคนิคสวย คาดปรับตัวขึ้นต่อ ทดสอบ 1,315 ดัชนีช่วงเช้าสามารถกลับตัวขึ้นมาปิดบวกได้ พร้อมยืนเหนือ 1,300 ได้มั่นคง ส่งผลให้ภาคเทคนิคอลดูดี มีโอกาสสูงที่ภาคบ่าย ดัชนีจะปรับตัวขึ้นต่อ เพื่อทดสอบเป้าหมายถัดไปที่ 1,315
 
J (ราคาปิดภาคเช้า 3.64)
ซื้อ แนวรับ 3.62 แนวต้าน 4.06
แท่งเทียนรายวันสามารถฟอร์มตัวได้ดี ด้วยการยกจุดต่ำสุดขึ้นต่อเนื่อง ผสาน Indicators บางตัว แสดงสัญญาณที่ดี มีแนวโน้มปรับตัวขึ้นต่อ ทดสอบแนวต้าน Fibo 61.8% ที่ 4.06
 
RP (ราคาปิดภาคเช้า 7.20)
ซื้อเก็งกำไร แนวรับ 7.15 แนวต้าน 7.80/8.80
แนวโน้มการแกว่งตัวมีโอกาสสิ้นสุดรอบขาลงใหญ่ ระยะสั้นกลุ่มแท่งเทียนโดจิแกว่งตัวเหนือSMA5วันและ10วัน 7.15 ได้มั่นคง มีโอกาสที่จะทดสอบผ่านแนวต้านจุดสูงรอบที่ผ่านมา 7.50 (ซื้อระยะสั้นตาม) โดยมีแนวต้านต่อไปที่ระดับ 7.80 และ 8.80 เป็นเป้าหมาย  